Түүхэнд тод мөртэй Төмөрбулагчууд

 Хоймор нутгийн хийморь болсон баатар хөвгүүдийг төрүүлсэн нутаг

25 дахь Ерөнхий сайдын заяа түшсэн бахархалт нутаг

Түүхэнд балрахгүй мөртэй, хотогойд ястны өлгий нутаг

Төмөрбулаг сум алдартнуудын түүчээ болсон нутаг

Үндэсний баатар шадар ван Чингүнжавын морин туурайн тамгатай

Үнэнч дайчин баатруудыг нь өлгийдөж өсгөсөн нутаг-Төмөрбулаг

Хөвсгөл зоны бахархал болсон хоймор нутгийн баатруудыг төрүүлсэн

Хотогойд ястны алдар гавъяаг түүхэнд мөнхөлсөн нутаг –Төмөрбулаг

Жалханз хутагт гэгээнтний гэрийн буурьтай

Шашны номч мэргэдээрээ нэр нь түгсэн нутаг–Төмөрбулаг

Хөвсгөл нутгийн бахарал төр, түмний түшээ

25 дахь Ерөнхий сайд Санжаагийн Баярын өлгийдөж авсан нутаг-Төмөрбулаг

Хилчин баатар Даваадоржийн бойтогны мөртэй нутаг-Төмөрбулаг

Нисгэгч баатар Гунгаагийн нэрийг нь мөнхжүүлсэн нутаг-Төмөрбулаг

Ямаачин баатар Цагаачийн алдрыг дуургасан нутаг-Төмөрбулаг

Хөдөлмөрийн баатар Дарамжавын тоглож өссөн нутаг -Төмөрбулаг

Ах, дүү баатруудыг ихэрлүүлж төрүүлсэн түүхт нутаг

Ардын жүжигчин Мөнхшүрт авъяасыг хайрласан нутаг –Төмөрбулаг

Ухаант мэргэд, эрдэмтэдийг өлгийдөж тоссон нутаг

Улсын гавъяат Номын сангийн Цагаач, Говийн Ёндонжамц, Моносын Хүрэлбаатар, Нисэхийн Гунгаа нарын уугуул нутаг-Төмөрбулаг

Арван засгийн наадамд алдар цолоо дуурсгасан

Даншгийн заан бөрт Дамдин, Наянтай нарын төрж, өссөн нутаг-Төмөрбулаг

Ардын төрийн наадамдаа бяр хүчээ гайхуулсан

Улсын начин Эрдэнэбатын төрж, өссөн нутаг-Төмөрбулаг

Эрчмийн өндөр хайрханд нь эрдэнэт сүрэг нь налайсан

Эрчим омгийн ямаагаараа Дэлхийд данстай нутаг-Төмөрбулаг

Эцэг, дээдсийн үе уламжилсан тахилгатай

 Дашдэрчин, Урандөш, Баян зүрх, Чандмань хайрхан уулсын хийморь тэтгэсэн

 нутаг-Төмөрбулаг

Аялал, жуулчлал, амралтын онгон, дагшин байгальтай

Олон гол, Бүгдгээний цутгалан, Торц, Төмрөөн булагийн рашааны байгалийн үзэсэглэнт

 нутаг- Төмөрбулаг

Аймаг ,бүсийн наадамд торгон жолоо өргүүлж түмэн олноо баягасан

 Оюун-Эрдэнийн “Аварга Хүрэн халзан”, Хөрөнгөөн “ Үүлэн бор”, Лигшигдоржийн

 “Хонгор” хурдан ажнай хүлгүүдийн босоо төрсөн нутаг-Төмөрбулаг

Хүннүгийн үеийн соёлын өвийг өдий хүртэл хадгалсан

Буган чулуун хөшөөний түүхийн дурсгалт нутаг-Төмөрбулаг

Хүн ард нь жаргах тавилантай

Буян заяа түшсэн нутаг-Төмөрбулаг

Хоймор нутгийн ухааныг гайхуулсан

Хосгүй урчуудаараа алдаратай нутаг-Төмөрбулаг

Маршалд цаг хийж бэлэглсэн, Монгол түүхийн музейд давтагдашгүй бүтээл нь тавигдсан

Монгол ухааны гайхамшиг уран Дорлиг, Лувсанцэрэн нарын төрсөн нутаг-Төмөрбулаг

Уул ус нь тэгширсэн нутаг

Ургамал ногоо нь сугсарсан нутаг

Араатан жигүүртэн элбэг нутаг

Ан амьтнаар баялаг нутаг

Уртын дууны шуранхайтай нутаг

Хурдан хүлгийн тоостой нутаг

Хүчит бөхчүүдийн аатай нутаг

Эрчит нумын уухайтай нутаг

Түүхэнд тод мөртэй хотогойд зоны өлгий

Төмөрбулагчууд сэтгэлд өнө мөнхөд орших нутаг

 2011 он Улсын начин М.Эрдэнэбатын цолны мялаалгын наадмын нээлтэд зориулан бичив.

 ИТХТ-ийн нарийн бичгийн дарга Ц.Бямбадорж